VENDIM
Nr. 172, datë 28.12.2012

PËR DHËNIE LICENCE SHOQËRISË “APOLLNET” SHPK
PËR TELEVIZIONIN PRIVAT KABLLOR “TV KABLLOR APOLLNET”

Në mbështetje të nenit 7 pika 21 dhe nenit 25 të ligjit nr. 8410, datë 30.9.1998 “Për radion dhe televizionin publik e privat në Republikën e Shqipërisë”, të ndryshuar, rregullores së KKRT-së “Për licencimin e operatorëve privatë radiotelevizivë të transmetimeve me kabllo”, miratuar me vendimin nr. 221, datë 30.3.2004, të ndryshuar, rregullores së KKRT-së “Mbi procedurat e licencimit dhe rilicencimit të operatorëve privatë radio e televizivë”, miratuar me vendimin nr. 1, datë 29.1.2010, Këshilli Kombëtar i Radios dhe Televizionit, pasi mori në shqyrtim kërkesën e shoqërisë “Apoll Net” sh.p.k., për t’u licencuar si operator televiziv privat kabllor dhe mbështetur në propozimin e Komisionit të Shqyrtimit të Dokumentacionit, Këshilli Kombëtar i Radios dhe Televizionit 

VENDOSI:

1. T’i japë licencë shoqërisë “Apoll Net” sh.p.k., duke e autorizuar të funksionojë si operator televiziv privat kabllor për “TV Kabllor Apollnet”, për një periudhë prej 6 vjetësh nga data e hyrjes në fuqi të kësaj licence, për të mbuluar me sinjal qytetin e Fierit.
2. Në aneksin e licencës jepen kushtet e licencës, ku përfshihen struktura programore, zona e mbulimit, kushtet teknike dhe tarifat. 
Ky vendim hyn në fuqi pas botimit në Fletoren Zyrtare. 

KRYETARE
Endirë Bushati

